runetrust/blame-folketinget-dk huggingface dataset:
Christina Egelund (LA), 2016-11-30:
I Liberal Alliance glæder vi os til drøftelserne om en sådan ny pakke, og idet den tekst, som er fremlagt af Dansk Folkeparti og Socialdemokraterne, meget fint også opridser regeringens intentioner på det her område, støtter vi den tekst, som er lagt frem af de to partier, og jeg skulle hilse fra Det Konservative Folkeparti og sige, at det gør de også.
Erling Bonnesen (V), 2025-11-27:
Så jeg vil bare lige spørge til, hvilket fokus Enhedslisten har på det, at vi i Danmark er blandt de lande, der har et af de skrappeste godkendelsessystemer, og også er et af de lande, der har forbudt fleste stoffer nu, sådan at det jo er det, der samlet går under betegnelsen fortidens synder.
Anders Samuelsen (RV), 2000-01-20:
Jeg vil starte med klart at svare: Nej, Det Radikale Venstre ønsker ikke at fremsætte et forslag om, at tandlægebesøg skal være gratis, og det er netop ud fra de to principper, som jeg lagde op til i min ordførertale, nemlig et princip om en rimelighedsbetragtning og et andet princip om en adfærdsregulering.
Carina Christensen (KF), 2003-04-25:
Fru Mette Frederiksen siger, at når TV 2 bliver privatiseret, skal de til at tjene penge, og at der vil være nogle investorer, der lige pludselig skal til at have deres penge tilbage og deres investering forrentet på en eller anden måde. Anerkender fru Mette Frederiksen ikke, at TV 2 allerede i dag skal tjene penge?
Anna Falkenberg (SP), 2023-11-07:
Jeg deltog i sidste uge sammen med statsministeren i Nordisk Råds session i Oslo, og her kom spørgsmålet om Færøernes ønske om et fuldgyldigt medlemskab af Nordisk Råd igen op at vende, og bl.a. sagde statsministeren inde i salen i Oslo, at den danske regering står bag Færøernes ønske om at spille en anden og stærkere rolle i det nordiske samarbejde.
Line Barfod (EL), 2011-04-29:
Det andet er, at i mange vuggestuer flere steder i landet er normeringen sådan, at der kun er én voksen på en vuggestue, altså på selve stuen, til at tage sig af børnene, og det betyder, at man ikke kan skifte ble, når der er ét barn, der har behov for det.
Rasmus Jarlov (KF), 2024-10-10:
Men det er ikke besluttet, at det skal være forbudt, og man skal heller ikke de facto have lov til at gøre dem forbudt i områder af København, hvor der lige måtte sidde et rødt flertal, som selv har en hverdag, hvor de nemt kan tage deres cykel, fordi de bor på Nørrebro og arbejder på Københavns Rådhus.
Henning Hyllested (EL), 2013-05-21:
Det hænger sammen med, at når man kommer med en international transport, giver den anledning eller ret til at køre tre cabotageture, og derved skaber man – det gør man i hvert fald i Danmark, fordi landet er lille og der er kort til grænsen, der er kort til den tyske grænse, og der er kort til den svenske grænse – en aktivitet, som er permanent, vedvarende og ikke har midlertidig karakter.
Holger K. Nielsen (SF), 2012-11-13:
Regeringen har yderligere taget initiativ til, at der nedsættes en produktivitetskommission, der skal kortlægge årsagerne til den lave vækst i produktiviteten siden midten af 1990'erne og på den baggrund komme med konkrete anbefalinger, der kan styrke produktiviteten og dermed konkurrenceevnen i Danmark.
Lars Løkke Rasmussen (V), 2009-11-11:
Og jeg har den samme tilgang til hr. Morten Østergaard: Der kommer meget ud af munden, og hr. Morten Østergaard ved også meget, men jeg føler mig alligevel tryg ved, at hr. Morten Østergaard også ved mere end det, hr. Morten Østergaard siger sådan i almindelighed om alle ting.
Pernille Rosenkrantz-Theil (EL), 2005-03-16:
Som sagt er den her lovgivning altså en lovgivning, der skal ses i kombination med den debat, vi havde i går aftes, hvor en række af de spørgsmål, der nu også har været på banen her i dag, om incitamenternes rækkevidde m.v., var på bordet.
Anni Matthiesen (V), 2024-10-11:
Det er sådan, at der faktisk er flere af Venstres ministre, som har sat sig i front i forhold til også at kigge deres ministerier efter for at se, om der er steder, hvor vi har skabt en række unødvendige regler og bøvl, som sagtens kan fjernes, uden at det faktisk påvirker hverdagen derude.
Peter Skaarup (DF), 2012-01-25:
Altså, i og med at det lige nu er en meget fastlåst situation og et dansk flådeskib simpelt hen ikke kan komme videre med arbejdet, før situationen er afklaret, så synes jeg, at det er lidt for tyndt, at udenrigsministeren bare siger, at der arbejdes på det, uden at fortælle, hvad der gøres, og hvornår der gøres noget.
Ole M. Nielsen (KRF), 1999-01-14:
Om de så vil udnytte den, er jo deres egen spekulationsovervejelse, men der skal være tale om gode minoritetsbeskyttelser. Alligevel må jeg så nok sige, at Dansk Industris henvendelse, som velsagtens de fleste partier har fået, alligevel gør lidt indtryk på os.
Ebbe Kalnæs (CD), 2001-05-29:
At vi så samtidig i lovgivningen og i aftalekredsen giver energiselskabet DONG, der så bliver tilbage, nye muligheder for at agere i markedet, giver dem bedre muligheder for som deres konkurrenter at agere kommercielt, anser vi også for et væsentligt skridt i den rigtige retning.
Mikkel Bjørn (DF), 2024-01-16:
Der er jeg bare nysgerrig på, om ikke Det Konservative Folkeparti synes, at det er en fejl, når Rigspolitiet har en intern håndbog, hvor det fremgår, at politiet skal være ekstra opmærksom på deres særlige rolle og ansvar, når de udtaler sig om eksempelvis gerningspersoners etnicitet.
Michael Aastrup Jensen (V), 2008-04-24:
Ja, hvis ikke det var så sjovt at høre hr. Jesper Langballe komme med sine henvisninger, ville det jo næsten være sørgeligt, at man som parlamentariker i det danske parlament på den måde kan tro, at den danske befolkning er nede på et så lavt niveau, at den ikke interesserer sig for, hvad der foregår ikke bare i Danmark, men også i den omkringliggende verden.
Pernille Blach Hansen (S), 2003-01-15:
Det tyder da på, at regeringen på forhånd har besluttet: Det er et smaddergodt institut, vi er vilde med direktøren, lad os give dem nogle flere penge, og så er vi ligeglade med uafhængige analyser og eksterne vurderinger og udvalg, som mener, at direktøren har handlet i klar strid med videnskabelig skik.
Jørn Jespersen (SF), 2001-05-21:
Det er en fuldstændig håbløs tankegang, som ikke løser problemet, men vil betyde, at hele det danske embedssystem bare skal sidde og stirre på det danske område i stedet for at fortsætte den indsats, man er i gang med, og som vi gerne vil styrke ved at præge de internationale forhandlinger. Jeg må sige, at jeg synes også, der er en besynderlig udvikling i Enhedslistens linje, som formentlig skyldes, at man selv er ved at blive rundtosset af sin EU-fobi.
Thor Pedersen (V), 2006-03-15:
Dette at der er flere voksne pr. barn i daginstitutionerne, i børnehaverne, end der var i 2001, at der er færre børn pr. voksen i dagpleje, der er færre børn pr. voksen i børnehave? Det er faldet fra 6,2 børn til 5,7 børn.
Morten Homann (SF), 2006-02-07:
Derfor er vi parate til at tage nogle yderligere skridt for at få løst det her alvorlige problem, som betyder, at ærlige erhvervsdrivende ikke kan klare sig i konkurrencen, og som betyder, at alle mulige andre mennesker i det her land skal betale mere i skat for at få finansieret vores velfærdssamfund, end de ellers skulle.
Gitte Lillelund Bech (V), 2000-04-27:
Det har intet med union eller internationalt samarbejde at gøre, men det er altså efter vores mening en skævvridning af konkurrencevilkårene mellem de enkelte virksomheder, og vi synes faktisk, at EU her kan spille en aktiv og positiv rolle for at afhjælpe det problem.
Henriette Kjær (KF), 2002-05-08:
Jeg har derfor ikke mulighed for at svare på, hvor mange kommuner der tilbyder at lade en hjemmehjælper gå med borgeren ud at købe ind, og hvor mange kommuner der har indgået en aftale med f.eks. den lokale købmand eller det lokale supermarked om at få bragt varerne ud til den ældre.
Villy Søvndal (SF), 2003-05-27:
regeringspartierne og regeringspartiernes støtteparti får ret stor medieopmærksomhed, når de som her deler mindre beløb ud. Om ganske få dage vil forhandlingerne om den kommunale økonomi være afsluttet, og de tvinger kommunerne ned på en vækstrate, der i hvert fald ikke er højere end en tredjedel af, hvad den var, før den nuværende regering tog over.
Sophie Hæstorp Andersen (S), 2012-03-29:
Jeg er af den faste overbevisning, at hvis vi går ind og kigger på, hvordan patienterne kan få en hurtigere adgang til udredning, særlig hvis der er tale om, at man synes, at de symptomer, patienten har, er uklare, så vil det samlede behandlingsforløb i sidste ende blive langt bedre for patienten og være behæftet med langt mindre usikkerhed – for udredningsperioden er en usikker periode, hvor patienten reelt ikke ved, hvad vedkommende fejler – og så vil vi også i sidste ende spare sygedagpenge.
Lars Kramer Mikkelsen (S), 2002-12-03:
Jeg vil godt sige, at set fra Socialdemokraternes udgangspunkt er en indvandrer, der søger dansk indfødsret, en indvandrer, der måske har boet i Danmark 10, 20 eller 30 år, en person, der, om jeg så må sige, ser det at kunne søge dansk indfødsret som lyset for enden af tunnelen i forhold til integration i det danske samfund.
Martin Henriksen (DF), 2008-05-23:
Altså, hvis vi skal stemme for noget, der er gældende i dag, bare for bekræfte, at vi synes, at det, der er gældende i dag, også skal være gældende fremover, er det jo sådan lidt underligt, mildest talt. Det, som fru Christine Antorini taler om, er noget, som vi må kigge på og løse fremadrettet ved rent faktisk at lave ændringer i den bekendtgørelse til fremme af god ro og orden.
Anne Paulin (S), 2024-12-11:
Og i forlængelse af det under den forrige spørger står jeg jo egentlig og bliver sådan helt opløftet, for jeg synes, at det, vi hører, er, at der står en ordfører fra Danmarksdemokraterne på talerstolen og siger, at man godt kan se, at der er et flertal i Folketinget, der vil en grønnere vej for Danmark, og at man egentlig ikke vil være så optaget af at få ændret de her aftaler, altså fordi man godt kan se, at man er lidt i undertal, og man godt kan leve med den grønne trepart og godt kan leve med mange af de andre grønne fremskridt, der er kommet, så det ikke som sådan vil være noget ultimativt, hvis bare man kan lykkes med at få en anden regering.
Elsebeth Gerner Nielsen (RV), 2003-05-06:
Det er baggrunden for vores forslag om, at forudsætningen for at få sin midlertidige opholdstilladelse forlænget er, at man har udvist vilje til at gå til dansk, at man altså er kommet hjemmefra, at der ikke er nogen, der bare har fået lov til at holde én derhjemme.
Jens Joel (S), 2018-01-09:
Til det første vil jeg sige, at jeg synes, det er rigtigt, at vi hurtigt skal have en afklaring, og det er jo også derfor, jeg siger, at Socialdemokratiet synes – og vi har sådan set allerede tilkendegivet det – at den anden finansieringsmodel, som vi brugte, da vi sidst sad i regering, var bedre, fordi det gjorde, at vi både fik de billigere løsninger, men også, at der rent faktisk skete noget på det her område, så folk undgår at få vand i kælderen osv.
Per Stig Møller (KF), 2014-04-11:
Jeg var glad for, at det blev præciseret på udenrigsministerens foranledning, hvordan sætningen i bemærkningerne til forslaget, hvor der står, at man skal se på, hvilke områder vi fortsat vil samarbejde om, og på hvilke områder vi ønsker at bevare eller tilbageføre vores suverænitet, skal forstås.
Brian Mikkelsen (KF), 2008-01-09:
Idet jeg endnu en gang henviser til min besvarelse af spørgsmål S 202, er det altså min vurdering, at en langsigtet løsning på udfordringerne for Teatermuseet på Hofteatret skal findes, ved at man finder en anden institution, som Teatermuseet kan dele sine opgaver med i en egentlig fusion.
Pernille Blach Hansen (S), 2001-01-16:
Og så kan jeg bekræfte over for fru Elisabeth Arnold, at det, der er centralt, er jo, om det egentlig er Folketinget, der er problemet, når Folketinget bevilger penge til, at et ministerium kan oplyse om noget, for så efterfølgende at kritisere det, ministeriet har oplyst om.
Gitte Lillelund Bech (V), 2008-06-04:
Det, jeg i øvrigt har bemærket i forbindelse med amerikanerne - og det synes jeg faktisk er ret interessant - er, at amerikanerne jo donerer ret store beløb til Den Globale Fond, og når de donerer beløb til Den Globale Fond, er der ingen restriktioner på, hvad pengene må bruges til.
Morten Bødskov (S), 2012-12-12:
Faktum er, at de ønsker, som eksempelvis Røde Kors, som sidder med problemerne i hverdagen, har haft til at lave en opsplitning af centrene, herunder at man laver modtagecentre og udrejsecentre, er det, regeringen nu med et bredt flertal i Folketinget agter at gennemføre.
Kirsten Normann Andersen (SF), 2024-05-24:
Så det er ikke nemt at sætte sådan en fast grænse for, hvad man skal, men det skal jo ikke være usagt fra en SF'er fra talerstolen i dag, at skattelettelser er en prioritering af nogle midler, som man i stedet for kunne have anvendt til at lave nogle budgetter, der var holdbare, sådan at ældre eksempelvis kunne få den nødvendige hjælp.
Mai Villadsen (EL), 2025-04-08:
Så derfor er jeg egentlig bare lidt nysgerrig på, hvorfor det ikke gør sig gældende for Liberal Alliance i forhold til den her reform, som man jo også må sige er en meget stor omkalfatring af et uddannelsessystem, og hvordan tænker ordføreren i tillæg til det, når man før har været kritiske over for reformer og man tidligere har haft stor modstand mod dem, at det skal lande godt derude?
Mai Mercado (KF), 2022-03-01:
Alt andet lige, efter de drøftelser, vi har haft i Udvalget for Forretningsordenen, burde det jo sådan set ikke have været nødvendigt at fremsætte det her beslutningsforslag, for så ville vi have været inde i en proces, hvor der var kommet et lovforslag – og hvor vi var bekendt med, hvornår det ville blive fremsat – om, hvornår man kan pausere en forældelsesfrist, mens en kommissionsundersøgelse pågår.
Astrid Krag (S), 2017-12-22:
Det kan ordførerens parti jo til hver en tid gøre, nu de sidder i regeringskontorerne, men hvad angår selve grundideen med at reservere nogle penge, man ikke bruger til skattelettelser, fordi man vil have dem, så man kan bruge dem til at sikre velfærden, når der kommer flere ældre, er Liberal Alliances ordfører så enig med Dansk Folkeparti og Socialdemokratiet i, at det bør man lægge til grund for forårets forhandlinger?
Peter Hummelgaard (S), 2024-05-07:
Bl.a. på baggrund af Højesterets afgørelse i Maastrichtsagen konkluderes det i redegørelsen, at hverken EF-Domstolens retsskabende virksomhed inden for traktatens rammer eller Domstolens fortolkningsstil rejser spørgsmål i forhold til grundloven.
Jette Gottlieb (EL), 2024-05-07:
Så efterspørger vi nu – og det mener jeg kan betragtes, og jeg håber ministeren ser det sådan, som rettidig omhu – og foreslår, at der laves nogle bedre undersøgelser af, hvad der er den gode løsning, inden vi giver det endelige håndslag på, at det her lovforslag skal vedtages.
Søren Egge Rasmussen (EL), 2021-01-26:
Det undrer jeg mig noget over, for når nu sundhedsmyndighederne siger, at 2 m er det, de anbefaler, hvorfor så have en lov, som sådan set fastlægger en dårligere standard end det, som sundhedsmyndighederne er kommet frem til at anbefale lige nu i den her alvorlige situation?
Ole M. Nielsen (KRF), 2002-05-03:
Der er nogle, der vil bebrejde os og også forslagsstilleren, at vi var med til at stemme for en revision af ferieloven for 2 år siden, men jeg vil gerne sige, at vi dengang snakkede meget om det element her, og at vi trængte til at få kigget på det, men det var der altså ikke flertal for at gøre noget ved på det tidspunkt.
Anne Grete Holmsgaard (SF), 2004-03-24:
Nu har vi jo brugt adskillige timer her på at snakke om FN's betydning, FN's Sikkerhedsråds betydning og navnlig resolution 1441, og ministeren har mange gange sagt, at det var Iraks manglende overholdelse af resolution 1441, der gjorde, at Danmark, et flertal i Danmark, tilsluttede sig.
Jann Sjursen (KRF), 1998-03-27:
Men jeg må konstatere efter det svar, den socialdemokratiske ordfører har givet, at Socialdemokratiet har valgt at gå den vej, at man ikke ønsker at give børnepasningsorloven den forbedring, som virkelig kan bevirke, at flere forældre igen vælger at gå på børnepasningsorlov, nemlig at hæve ydelsen.
Kasper Sand Kjær (S), 2023-04-27:
Altså, betyder det, at man kan blive ved med at begå kriminalitet helt åbenlyst og ikke acceptere de regler og værdier, som gælder i Danmark, uden at man kan udvises, fordi ens børn har ret til at have deres far i Danmark, når det helt åbenlyst ikke drejer sig om en deltagende borger, som måske i øvrigt ikke har særlige relationer til sin familie?
Benny Engelbrecht (S), 2021-11-30:
Nu ærgrer jeg mig næsten over, at hr. Henning Hyllested var sygemeldt, da vi havde behandlingen af anlægsloven, for vi havde meget grundige tekniske gennemgange af det her, og jeg vil også gerne tilbyde, at vi kan gennemgå nogle af de her ting også i den efterfølgende udvalgsbehandling igen, for der er svar på alle disse ting.
Magnus Heunicke (S), 2020-05-15:
Det er regeringens vurdering, at indførelse af krav om indhentelse af offentlige straffeattester ved ansættelser i pleje- og omsorgssektoren er uproportionalt i forhold til straffeattesternes betydning, når man ønsker at sikre borgerne imod kriminelle handlinger begået af personalet, for straffeattester indeholder jo kun de forhold, som en person er dømt for.
Morten Helveg Petersen (RV), 2006-02-09:
Det, jeg prøvede at sige i min ordførertale, var, at vi også, som det blev fremhævet af den konservative ordfører, ser eksempler, der går den anden vej rundt, altså at der findes mennesker på arbejdsmarkedet i dag, hvis lønudvikling rent faktisk har ligget under udviklingen i og reguleringen af nogle typer af overførselsindkomst.
Martin Henriksen (DF), 2014-11-20:
For jeg synes jo, at hvis der har været noget nyt i debatten, er det jo, at flere partier, og herinde også regeringen i form af justitsministeren, sådan set har været inde på og har udtalt, sådan som jeg i hvert fald har forstået det og hørt det, at der er nogle dilemmaer og problemer med det nuværende asylsystem.
Mike Legarth (KF), 2012-01-19:
Hr. Jonas Dahls parti, SF, stod jo på talerstolen og forlangte, at regeringen i sin regeringsperiode fra 2001 til 2011 skulle bruge mange flere penge og ikke skulle bruge pengene på at betale gælden tilbage, som vi jo gjorde, og som gør, at vi trods krisen står i en god situation i forhold til alle andre lande i EU.
Lene Espersen (KF), 2003-01-07:
Men jeg har også tilkendegivet i mine besvarelser, at jeg mener, det er en reel problemstilling, vi står over for, i og med at vi lever i en verden, hvor vi rejser mere, og hvor vi er kommet tættere på hinanden. Derfor har jeg også tilkendegivet to ting, som er en imødekommelse - og det er så en besvarelse til fru Lissa Mathiasen og fru Anne Baastrup.
Morten Østergaard (RV), 2016-10-06:
I de scenarier, der er lavet for, hvordan Danmark skal blive fri af fossile brændsler, er der bl.a. det, der bliver kaldt vindvejen, hvor man altså i videst muligt omfang baserer sig på vindenergi, fordi vi har en uudtømmelig kilde til energi der og vi i øvrigt er verdens førende inden for det.
Jørgen Arbo-Bæhr (EL), 2005-04-27:
Det er jo et dilemma, for der er, som jeg også forsøgte at antyde det i min tale, ingen tvivl om, at i de rene løsningers verden, og hvis man anskuer det her fuldstændig snævert sundhedsfagligt, vil løsningen være at forbyde tobak.
Hanne Andersen (S), 1997-11-07:
med rapport i 1996 og er nu i gang, som ministeren sagde, med at udarbejde retningslinjer på det her område. Ud over hospicer, som kan være et godt tilbud til dem, der ønsker det, findes der jo også, som ministeren sagde, en mulighed for at kunne blive plejet i eget hjem, hvor de pårørende kan få plejevederlag, og hvor der kan stilles hjælpemidler, hjemmehjælp og andet til rådighed for dem, der måtte ønske det.
Christine Antorini (S), 2012-11-23:
Det sker, når vi skal kigge på, hvordan vi i det hele taget løfter erhvervsuddannelserne, så de bliver en rigtig god og attraktiv vej for de unge, og i øvrigt også så det bliver til gavn for Danmark, for vi har brug for mange flere med en erhvervsuddannelse fremover.
Villy Søvndal (SF), 2004-04-30:
Det ene alternativ er den kommende opposition, som smider råderummet væk til de ufinansierede skattelettelser, der mest gavner de mest velhavende, og så en opposition, der vil bruge penge til at satse på fremtiden, til at skabe et stærkere fællesskab for børn, for syge, for gamle, for de mest udsatte grupper, vi har.
Bruno Jerup (EL), 1998-01-23:
Det har muligvis ikke været hensigten, men det ser ud, som om man gør det, i og med at man nu godt nok definerer en ret for barnet, men samtidig definerer man også en slags pligt til at underrette den forældremyndighed, som barnet har forsøgt at undgå skulle blive informeret i den pågældende sag.
Birthe Skaarup (DF), 2006-12-14:
Men jeg vil godt kvittere for, at fru Karen Klint har en meget pragmatisk holdning til det her, og det er rigtigt, at jeg har taget nogle ture sammen med fru Karen Klint til Karolinska Sjukhus, fordi fru Karen Klint også er åben over for mange af de ting, der kan være med til at hjælpe kræftpatienterne her i Danmark.
Kristian Jensen (V), 2011-10-12:
Jamen det glæder mig så, at der kommer en bekræftelse af det, fordi hvis det ligger i forlængelse af den tidligere regering, og jeg har lige redegjort for, at oprettelse af nye ministerier kostede penge under den tidligere regering, så bekræfter finansministeren dermed måske lidt indirekte, at det koster penge at oprette nye ministerier.
Mette Gjerskov (S), 2013-04-17:
Jeg synes, det er vigtigt at holde fast i, at randzoneloven er vedtaget af rigtig, rigtig gode grunde – for det første for at reducere udledningen af kvælstof, for at reducere forbruget af sprøjtegift og af fosfor og for det andet for at skabe sammenhængende natur i Danmark og så ovenikøbet også på sigt give borgerne mulighed for at komme ud i naturen, give borgerne adgang til de her naturarealer, som opstår med årene.
Peter Skaarup (DF), 2000-12-06:
Men den dag i dag, i morgen og i overmorgen kan der begås de her seksuelle overgreb på børn, uden at der nødvendigvis gribes ind, samtidig med at en forening altså fortsat eksisterer den dag i dag, i morgen og i overmorgen og et stykke tid frem, ser det ud til, fordi Justitsministeriet ikke griber ind over for den pågældende forening.
Ebbe Kalnæs (CD), 2000-01-20:
I den nuværende situation alene, uden det internationale samarbejde, kunne det være med til at dække det fortsatte overgreb. Men altså som sagt, Dansk Folkeparti er jo i mange sammenhænge, også når vi skal handle på andre områder uden for politik, da vi skulle sende jagerfly af sted, osv., i en situation, hvor man gerne smider grus i maskineriet.
Kamal Qureshi (SF), 2009-02-18:
Altså, eksempler på klager er: at politiet beskyldes for grundlovsbrud, krænkelse af menneskerettigheder, racisme, brug af unødvendig magt, uberettiget frihedsberøvelse, brug af peberspray mod pacificerede personer, at en demonstrant bliver kaldt for perker, perk, eller hvad det nu var, og en anden bliver kaldt for abekat osv. osv.
Nikolaj Villumsen (EL), 2016-04-19:
Jamen altså, jeg tror, det er vigtigt, at vi forholder os til virkelighedens verden, og virkelighedens verden er, at i forhold til et sted som Kobane er det lige meget, om Folkekirkens Nødhjælp gerne vil komme ind, eller om Dansk Flygtningehjælp eller alle mulige andre gerne vil komme ind, for de kan ikke komme ind.
Birthe Rønn Hornbech (V), 2008-01-23:
Når hr. Søren Krarup siger, at han synes, at det varer for længe, inden aftalen slår igennem, vil jeg sige, at jeg i hvert fald er glad for, at med hensyn til det med tilbagevirkende kraft er de grundlæggende retsprincipper i Danmark slået igennem.
Pernille Rosenkrantz-Theil (S), 2016-11-29:
Når vi synes, det er rimeligt, er det selvfølgelig, fordi det, hvis man skal kunne indkalde særlig sagkundskab – det kunne være en børnesagkyndig i forbindelse med børnesager – jo er en god idé, at man ikke skal gøre det på selve mødet, hvor man sidder og behandler sagen, for så trækker det sagen i langdrag.